**NATJEČAJ ZA ODGOJNO-OBRAZOVNE INSTITUCIJE**

**GRADA RIJEKE “NE OKOLIŠAJ!”**

**PRAVILA NATJEČAJA**

Natječaj se provodi u sklopu projekta “IZOBRAZNO - INFORMATIVNE AKTIVNOSTI U ODRŽIVOM GOSPODARENJU OTPADOM” koji provodi Grad Rijeka u suradnji s Udrugom Žmergo.

**SVRHA I CILJ NATJEČAJA**

**“Ne okolišaj!”** je natječaj za najbolji kreativan rad (transparent, plakat, zastava, poster i sl.) izrađen isključivo od otpada, odnosno prenamjenom i ponovnom uporabom odbačenih predmeta.

Svrha natječaja je poticanje mašte i kreativnosti, razvoj vještina te osvještavanje djece o odgovornosti za okoliš i potrebi brige za zajednicu.

**ORGANIZATOR NATJEČAJA**

Nositelj natječaja i organizator je Udruga Žmergo (V. C. Emina 3, 51410 Opatija), a provodi se u suradnji s Gradom Rijeka.

**PRIJAVITELJI**

Prijavitelji **moraju** pohađati odgojno-obrazovne institucije, osnovne škole, u gradu Rijeci. Svaka škola može prijaviti jedan kreativan rad po kategoriji (četiri kategorije).

Na natječaj se mogu prijaviti sudionici u sljedećim kategorijama:

**KATEGORIJE**

* Podjedinačni sudionici (uz dozvolu roditelja)
  + P1: Mlađi (od 1. do 4. razreda)
  + P2: Stariji (od 5. do 8. razreda)
* Razredna odjeljenja pojedinih odgojno - obrazovnih institucija
  + P3: Mlađi (od 1. do 4. razreda)
  + P4: Stariji (od 5. do 8. razreda)

Napomena: Škole mogu održati svoj interni natječaj te prijaviti jednu kreativni uradak po kategoriji (četiri kategorije, P1-P4).

**TEMA NATJEČAJA I KRITERIJI ODABIRA**

Opći kriteriji za procjenu i odabir prijavljenih projekata:

* orijentiranost na koncept o sprječavanju nastanka otpada (engl. *zero waste*)
* sadržajna inovativnost ponuđenog kreativnog uratka
* kreativnost i interaktivnost uratka
* čim veća iskorištenost otpada u izradi kreativnog uratka.

Posebni kriteriji:

* korist uratka za razvoj Rijeke kroz širenje pozitivnih kulturnih i okolišno prihvatljivih načela
* povezanost s programskim odrednicama Rijeka 2020 - Europska prijestolnica kulture.

**NAČIN PRIJAVE**

Prijava na natječaj je besplatna, a podnosi se ispunjavanjem prijavnice i dostavom fotografija kreativnog uratka Udruzi Žmergo, a po potrebi i njegovom dostavom u ured Udruge Žmergo. Prijavni obrazac se sastoji od sljedećih elemenata: opći podaci o prijavitelju, naziv uratka, kratki opis kreativnog uratka.

Za prijavu je potrebno:

* ispuniti i podnijeti elektronički obrazac - [pojedinci](https://forms.gle/HW2KnuNQoNR8BAV4A) i [razredna odjeljenja](https://forms.gle/PYRUHujX2oSmHK8w5)

Poveznica obrasca za prijavu također se nalazi na mrežnoj stranici Udruge Žmergo i Grada Rijeke, a moguće je istu zatražiti upitom na e-mail [eko@zmergo.hr](mailto:eko@zmergo.hr).

Kako bi prijava bila uspješna, potrebno je dostavljanje dodatnih materijala i dokumenata kojim se stječe sveobuhvatniji uvid u vrstu i kvalitetu rada koji se prijavljuje (skica, fotografija, video zapis ili dr.). Materijale je moguće dostaviti e-poštom na eko@zmergo.hr te obavezno u nazivu maila upisati naziv odgojno-obrazovne institucije, naziv razrednog odjeljenja, kategoriju i broj fotografije (P1, P2,P3, P4).

Prijavom na natječaj ujedno se daje dopuštenje da se fotografije uratka koriste u stvaranju virtualne izložbe pristiglih radova na natječaj koja će se održati u sklopu obilježavanja Međunarodnog dana protesta (14. prosinca).

**ROK**

Natječaj je otvoren za prijave **do 30. studenog 2020.**

Ukoliko prijavitelj ne popuni propisani obrazac i ne dostavi fotografije prijavljenog kreativnog uratka, u skladu s uputama i u propisanom roku, prijava će se smatrati nepotpunom i nevažećom te će time biti isključena iz daljnjeg procesa odabira.

**NATJEČAJNA DOKUMENTACIJA**

Natječajna dokumentacija sastoji se od Poziva na natječaj, Pravila natječaja te elektroničkog obrasca prijave, a dostupna je na mrežnoj stranici [Udruge Žmergo](https://zmergo.hr/projekti-2/eko/odrzivo-gospodarenje-otpadom-natjecaj/?preview_id=8437&preview_nonce=c139652cb7&preview=true) i na mrežnoj [stranici](https://gospodarenjeotpadom.rijeka.hr/category/aktualno/) Grada Rijeke - Odjela gradske uprave za komunalni sustav te na poveznicama ispod:

[Ne okolišaj! - Poziv na natječaj](https://drive.google.com/file/d/1RWyfvYsi0XI5O88rbm-OXY9YCfujM_NH/view?usp=sharing)

Ne okolišaj - Pravila natječaja

[Poveznica na online obrazac prijave za pojedinačne sudionike](https://forms.gle/HW2KnuNQoNR8BAV4A)

[Poveznica na online obrazac prijave za razredna odjeljenja](https://forms.gle/PYRUHujX2oSmHK8w5)

**NAGRADE**

Nagrade za pobjednike u pojedinoj kategoriji:

* Podjedinačni sudionici (uz dozvolu roditelja koja je dio prijavnog obrasca)
  + P1: Mlađi (od 1. do 4. razreda): poklon bon u visini od 750,00 kn (Paleta Art d.o.o. Rijeka)
  + P2: Stariji (od 5. do 8. razreda): e-čitač knjiga Kindle
* Razredna odjeljenja pojedinih odgojno - obrazovnih institucija
  + P3: Mlađi (od 1. do 4. razreda): jednodnevni izlet u obližnja eko imanja (troškovi prijevoza i ulaznica)
  + P4: Stariji (od 5. do 8. razreda): jednodnevni izlet na Reciklirano imanje ZMAG (troškovi prijevoza i ulaznica)

Napomena: nagrade se moraju preuzeti i/ili iskoristiti do 15. prosinca 2020.

**ODABIR POBJEDNIKA**

Nakon zaprimljenih prijava, stručni žiri će odabrati pobjednike te će najbolje kreativne uratke biti predstavljene na javnom događaju tijekom travnja.

**ŽIRI**

Pristigle prijave koje su zadovoljile propisane uvjete Poziva upućuju se na procjenjivanje žirijukoji se sastoji od četiri člana:

* predstavnik Nositelja natječaja (Udruga Žmergo),
* predstavnik Grada Rijeka
* predstavnik KD Čistoća d.o.o.
* profesionalnog umjetnika/ice

**INFORMACIJE**

Eventualna pitanja u vezi natječaja i upite slati na [kultura@zmergo.hr](mailto:kultura@zmergo.hr).

Pratite natječaj, projekt i aktivnosti na [WEB](https://zmergo.hr/projekti-2/eko/odrzivo-gospodarenje-otpadom-natjecaj/) / [FACEBOOK](https://web.facebook.com/events/485841005443539/).

U Opatiji, 27. listopada 2020.